# Ministeri de la Presidència i per les Administracions Territorials d'Espanya

El Ministeri de la Presidència i per les Administracions Territorials d'Espanya va ser un dels departaments ministerials en els quals s'organitzava l'Administració General de l'Estat entre els anys 2016 i 2018. El seu titular era el ministre o la ministra de la Presidència i per les Administracions territorials.
Fou creat l'any 2016 pel president del Govern d'Espanya, Mariano Rajoy, a través del Reial Decret 415/2016, de 3 de novembre, pel qual es reestructuren els departaments ministerials i suprimit el 2018 pel president Pedro Sánchez Pérez-Castejón.

## Funcions

Corresponia al Ministeri de la Presidència i per les Administracions Territorials:
* La coordinació de tots els afers de rellevància constitucional.
* La preparació, desenvolupament i seguiment del programa legislatiu.
* El recolzament immediat a la Presidència del Govern d'Espanya.
* L'assistència al Consell de Ministres, a les Comissions Delegades del Govern i a la Comissió General de Secretaris d'Estat i Sotssecretaris.
* L'assistència al Govern d'Espanya en les seves relacions amb les Corts Generals.
* L'assistència al Govern d'Espanya en les seves relacions amb les Comunitats Autònomes i les Entitats que integren l'Administració Local.
* L'assistència al Govern d'Espanya en les seves relacions relatives a l'organització territorial de l'Estat.
* Adscripció del Centre Nacional d'Intel·ligència.

## Estructura orgànica

El Ministeri de la Presidència i per les administracions Territorials s'estructurava en els següents òrgans superiors:
* La Secretaria d'Estat de Relacions amb les Corts.
* La Secretaria d'Estat per les Administracions Territorials.

## Organismes dependents

Els organismes de l'Administració General de l'Estat que depenenien del Ministeri són els següents:
* Butlletí Oficial de l'Estat (BOE).
* Centre d'Investigacions Sociològiques (CIS).
* Centre d'Estudis Polítics i Constitucionals.
* Patrimoni Nacional.

## Llista de ministres

| # | Legislatura | Nom | Nom | Inici mandat | Fi mandat | Partit polític | Partit polític |
| 1 | XII | | Soraya Sáenz de Santamaría | 4 de novembre de 2016 | 7 de juny de 2018 | | Partit Popular |

## Cronologia
### Presidència

* 1951: El sotssecretari de la Presidència del Govern d'Espanya passa a tenir rang de ministre.
* 1974: El ministre sotsecretari passa a ser denominat ministre de la Presidència d'Espanya.
* 1977: Es crea el Ministeri de la Presidència.
* 1986: Se suprimeix el ministeri i les funcions del departament són assumides pel Ministeri de Relacions amb les Corts i de la Secretaria del Govern d'Espanya.
* 1993: Es recupera el Ministeri de la Presidència.
* 2016: Es crea el Ministeri de la Presidència i per les Administracions Territorials.
* 2018: Se suprimeix el departament i es crea el Ministeri de la Presidència, Relacions amb les Corts i Igualtat.

### Administracions Territorials

* 1977: El president del Govern d'Espanya, Adolfo Suárez, nomena un ministre adjunt per les relacions amb les Regions, sense cartera.
* 1979: Creació del Ministeri d'Administració Territorial d'Espanya.
* 1986: Substitució pel Ministeri per les Administracions Públiques.
* 1996: Nou canvi de denominació i es crea el Ministeri d'Administracions Públiques.
* 2009: Es crea el Ministeri de Política Territorial.
* 2010: Passa a denominar-se Ministeri de Política Territorial i Administracions Públiques.
* 2011: Durant uns mesos el Ministeri s'adscriu a la Vicepresidència del Govern d'Espanya de Política Territorial.
* 2011: Fusió de les competències del ministeri amb les d'Hisenda i es crea el Ministeri d'Hisenda i Administracions Públiques.
* 2016: Creació del Ministeri de la Presidència i per les Administracions Territorials.
* 2018: Se suprimeix el departament i es crea el Ministeri de Política Territorial i Funció Pública.

## Vegeu també

* Govern d'Espanya
* Administració General de l'Estat

## Enllaços externs

* Pàgina web del Ministeri de la Presidència i per les Administracions Territorials d'Espanya (castellà)

## Referències

* ↑ «Reial Decret 417/2016. de 3 de novembre, pel qual es nomenen ministres del Govern.» (en castellà). Butlletí Oficial de l'Estat, 267, 04-11-2016, pàg. 76.637.
* 1 2 3 4 5 «Reial Decret 415/2016, de 3 de novembre, pel qual es reestructuren els departaments ministerials» (en castellà). Butlletí Oficial de l'Estat, núm. 267, 04-11-2016, pàg. 76.631.
* ↑ «Real Decreto 355/2018, de 6 de junio, por el que se reestructuran los departamentos ministeriales» (en castellà). Butlletí Oficial de l'Estat, núm. 138, 07-06-2018, pàg. 58.722-58.727.
* ↑ «Ministeri de la Presidència i per les Administracions Territorials» (en castellà). Govern d'Espanya. [Consulta: 22 novembre 2016].
* ↑ «Decret de 19 de juliol de 1951 pel qual es nomena ministre sotssecretari de la Presidència a Luis Carrero Blanco» (en castellà). Butlletí Oficial de l'Estat, núm. 201, 20-07-1951, pàg. 3.448.
* ↑ «Llei 1/1974, de 2 de gener, de Reorganització Administrativa» (en castellà). Butlletí Oficial de l'Estat, núm. 4, 04-01-1974, pàg. 172.
* ↑ «Reial Decret 1558/1977, de 4 de juliol, pel qual es reestructuren determinats Òrgans de l'Administració Central de l'Estat» (en castellà). Butlletí Oficial de l'Estat, núm. 159, 05-07-1977, pàg. 15.035-15.037.
* 1 2 «REIAL DECRET 1519/1986, de 25 de juliol, de reestructuració de Departaments ministerials» (en castellà). Butlletí Oficial de l'Estat, núm. 178, 26-07-1986, pàg. 26.076.
* ↑ «REIAL DECRET 1173/1993, de 13 de juliol, de Reestructuració de Departaments ministerials» (en castellà). Butlletí Oficial de l'Estat, núm. 167, 14-07-1993, pàg. 21.205.
* ↑ «Real Decreto 355/2018, de 6 de junio, por el que se reestructuran los departamentos ministeriales» (en castellà). Butlletí Oficial de l'Estat, núm. 138, 07-06-2018, pàg. 58.722-58.727.
* ↑ «REIAL DECRET 1563/1917, de 4 de juliol, pel qual es nomenen ministres del Govern» (en castellà). Butlletí Oficial de l'Estat, núm. 159, 05-07-1977, pàg. 15.045-15.046.
* ↑ «Reial Decret 708/1979, de 5 d'abril, pel qual es reestructuren determinats òrgans de l'Administració Central de l'Estat» (en castellà). Butlletí Oficial de l'Estat, núm. 83, 06-04-1979, pàg. 8.190.
* ↑ «Reial Decret 758/1996, de 5 de maig, de reestructuració de Departaments ministerials.» (en castellà). Butlletí Oficial de l'Estat, núm. 110, 06-05-1996, pàg. 15.707-15.708.
* ↑ «Reial Decret 542/2009, de 7 d'abril, pel qual es reestructuren els departaments ministerials» (en castellà). Butlletí Oficial de l'Estat, núm. 85, 07-04-2009, pàg. 33.156-33.160.
* ↑ «Reial Decret 1313/2010, de 20 d'octubre, pel qual es reestructuren els departaments ministerials». Butlletí Oficial de l'Estat, 21-10-2010, pàg. 88.340-88.344.
* ↑ «Reial Decret 1012/2011, d'11 de juliol, sobre las Vicepresidències del Govern» (en castellà). Butlletí Oficial de l'Estat, núm. 165, 12-07-2011, pàg. 76.797.
* ↑ «Reial Decret 1823/2011, de 21 de desembre, pel qual es reestructuren els departament ministerials» (en castellà). Butlletí Oficial de l'Estat, núm. 307, 22-11-2011, pàg. 139.961-139.965.
* ↑ «Real Decreto 355/2018, de 6 de junio, por el que se reestructuran los departamentos ministeriales» (en castellà). Butlletí Oficial de l'Estat, núm. 138, 07-06-2018, pàg. 58.722-58.727.